RHAN 9

AMRYWIOL

Y Comisiwn Ffiniau a Democratiaeth Leol

Y Comisiwn Ffiniau a Democratiaeth Leol yn penodi ei brif weithredwr
163
1
Mae adran 8 o Ddeddf 2013 (prif weithredwr) wedi ei diwygio fel a ganlyn.
2
Yn is-adran (2)—
a
yn lle “Weinidogion Cymru” rhodder “y Comisiwn”;
b
yn lle “ganddynt” rhodder “ganddo”.
3
Ar ôl is-adran (2) mewnosoder—
2A
Ond os yw swydd prif weithredwr wedi bod yn wag am dros chwe mis, caiff Gweinidogion Cymru benodi prif weithredwr o dan unrhyw delerau ac amodau a bennir ganddynt (gan gynnwys amodau o ran cydnabyddiaeth ariannol, pensiwn, lwfansau a threuliau).
4
Yn is-adran (3) ar ôl “prif weithredwr” mewnosoder “o dan is-adran (2A),”.
5
Ar ôl is-adran (3) mewnosoder—
4
Ni chaiff y prif weithredwr fod—
a
yn aelod Seneddol;
b
yn Aelod o’r Senedd;
c
yn aelod o awdurdod lleol;
d
yn swyddog awdurdod lleol;
e
yn aelod o awdurdod Parc Cenedlaethol ar gyfer Parc Cenedlaethol yng Nghymru;
f
yn gomisiynydd heddlu a throsedd ar gyfer ardal heddlu yng Nghymru.
5
Rhaid i’r Comisiwn, wrth arfer ei swyddogaethau o dan yr adran hon, roi sylw i unrhyw ganllawiau a ddyroddir gan Weinidogion Cymru.
6
Yn adrannau 4(3)(c) a (d) (aelodaeth) ac 11(2)(c) a (d) (comisiynwyr cynorthwyol) o Ddeddf 2013, hepgorer “yng Nghymru”.